**LĪGUMS**

**Par Vienības nama Tūrisma informācijas centra telpu remontu**

Daugavpils 2016.gada 1.jūlijā

**Daugavpils pilsētas pašvaldības iestāde “Latviešu kultūras centrs”**, reģistrācijas Nr.90000077556, juridiskā adrese: Rīgas iela 22a, Daugavpils, LV-5401, turpmāk saukta Pasūtītājs, tās **vadītājas Regīnas Osmanes** personā, kurš darbojas uz iestādes nolikuma pamata, no vienas puses, un

 **Sabiedrība ar ierobežotu atbildību “Celtniecības projektu vadība”**, reģistrācijas Nr. 41503040735, juridiskā adrese: Vaļņu iela 4C, Daugavpils, LV-5401, turpmāk saukta Izpildītājs, tās **valdes locekļa** **ar tiesībām pārstāvēt kapitālsabiedrību atsevišķi Vladimira Ostapko** personā, no otras puses,

pamatojoties uz Daugavpils pilsētas domes iepirkuma komisijas 2016.gada 16.jūnija lēmumu (iepirkumu komisijas sēdes protokols Nr.4) iepirkumā “Būvdarbu veikšana Latviešu kultūras centra vajadzībām”, identifikācijas Nr.DPD 2016/98, iepirkuma priekšmeta 3.daļā “Vienības nama Tūrisma informācijas centra telpu remonts” noslēdza šādu Līgumu:

1. **Līguma priekšmets**
	1. Pasūtītājs uzdod un Izpildītājs apņemas ar saviem darba rīkiem, materiāliem un darbaspēku veikt Vienības nama Tūrisma informācijas centra telpu remontu (turpmāk – Būvdarbi) saskaņā ar Līgumu, Tehnisko specifikāciju (1.pielikums), Darbu apjomu (2.pielikums), Tāmēm (3.pielikums), Darbu izpildes kalendāro grafiku (4.pielikums), Galvenā personāla sarakstu (5.pielikums), Tehnisko projektu “Tūrisma informācijas centrs” (tiek pievienots līgumam atsevišķi) (6.pielikums) un Latvijas Republikas spēkā esošajiem normatīvajiem aktiem. Līguma pielikumi ir tā neatņemamas sastāvdaļas.
2. **Līgumcena un tās samaksas kārtība**
	1. Būvdarbu kopējā līgumcena tiek noteikta saskaņā ar Izpildītāja finanšu piedāvājumu ir 43730,49 EUR (*četrdesmit trīs tūkstoši septiņi simti trīsdesmit euro 49 centi*) bez pievienotās vērtības nodokļa.
	2. Pievienotās vērtības nodoklis tiekaprēķināts un maksāts atbilstoši Latvijas Republikas normatīvajos aktos noteiktajai kārtībai.
	3. Līgumcena ietver visas izmaksas, kas saistītas ar Būvdarbu veikšanu pilnā apjomā, t.sk. materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus, apdrošināšanas izmaksas, iekārtu garantijas remonta izmaksas un izdevumus, kā arī darbu izpildei nepieciešamo būvizstrādājumu piegādi, nepieciešamo atļauju un licenču sagādāšanu, nepieciešamās un derīgās izpilddokumentācijas noformēšanu un nodošanu Pasūtītājam, Līgumcena ietver arī garantijas darbus un citas izmaksas, kuras saistītas ar līgumsaistību izpildi. Papildu izmaksas Līguma darbības laikā netiks pieļautas.

2.4. Pasūtītājam nav pienākums apgūt visu Būvdarbu apjomu, kas norādīts Darbu apjomos.

2.5. Būvdarbu veidu pozīcijas un to vienību izmaksas ir uzrādītas apstiprinātajā Darbu apjomā. Nepieciešamības gadījumā Līguma izpildes laikā var tikt mainīti Būvdarbu veidu apjomi, taču nemainīgi paliek Būvdarbu veidu vienību izmaksas un tās nedrīkst pārsniegt šī Līguma 2.1.punktā minēto līguma summu.

2.6.Izpildītājs katru mēnesi līdz katra mēneša 5 (piektajam) datumam, iesniedz rēķinus par iepriekšējā mēnesī veiktajiem Būvdarbiem.

2.7.Pasūtītājs pārskaita Līguma summu uz Izpildītāja norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:

2.7.1.Pasūtītājs un Izpildītājs ir parakstījuši aktu par izpildīto Būvdarbu apjomu;

2.7.2.Izpildītājs ir iesniedzis Pasūtītājam rēķinu par faktiski izpildītiem Darbiem.

2.8. Pasūtītājs ir samaksājis Izpildītājam par faktiski izpildītiem Darbiem saskaņā ar Līguma 2.7.punktu, kad Pasūtītājs veicis bezskaidras naudas pārskaitījumu Izpildītāja rēķinā norādītajā bankas norēķinu kontā.

2.9. Ja Pasūtītājam ir iebildumi pret Darbu kvalitāti un Būvdarbu nodošanas-pieņemšanas akts abpusēji netiek parakstīts vai parakstīts ar Pasūtītāja iebildumiem, tad Darbi netiek apmaksāti, kamēr Izpildītājs nenovērš Darbu trūkumus.

2.10.Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

1. **Būvdarbu izpildes termiņš un nodošanas kārtība**

3.1. Izpildītājs Būvdarbu izpildi veic 3 (trīs) mēnešu laikā no līguma abpusējas parakstīšanas dienas.

3.2. Izpildītājs Būvdarbus uzsāk, paveic un Līgumam un normatīvajiem aktiem atbilstošā kvalitātē nodod Pasūtītājam saskaņā ar šī Līguma nosacījumiem un atbilstoši spēkā esošo normatīvo aktu prasībām.

3.3. Pēc Būvdarbu pabeigšanas Izpildītājs 3 (trīs) darba dienu laikā iesniedz Pasūtītājam:

3.3.1. Būvdarbu nodošanas – pieņemšanas aktu, kurā uzrādītas Būvdarbu izmaksas un garantijas termiņš;

3.3.2. būvmateriālu atbilstības deklarācijas.

3.4. Būvdarbu nodošanas – pieņemšanas aktu Pasūtītājs 5 (piecu) darba dienu laikā pēc to iesniegšanas paraksta vai iesniedz Izpildītājam aktu par konstatētajiem defektiem, nosakot termiņu to novēršanai. Konstatētos defektus Izpildītājs novērš bez papildus samaksas.

3.5. Būvdarbu pabeigšanas diena ir Būvdarbu nodošanas – pieņemšanas akta abpusējas parakstīšanas diena.

1. **Pušu pienākumi un tiesības**
	1. Izpildītājs pienākumi:

4.1.1. pēc Līguma noslēgšanas 5 (piecu) darba dienu laikā uzsākt Būvdarbus Objektā un izpildīt visu Līgumā noteikto Būvdarbu apjomu ar saviem darba rīkiem, ierīcēm un darbaspēku, uz sava riska pamata, organizēt un veikt Būvdarbus u.c. uzdevumus, kas nepieciešami Līguma izpildei atbilstoši Līguma nosacījumiem un nodot Būvdarbus Pasūtītājam saskaņā ar Līguma nosacījumiem;

4.1.2. ievērot Latvijas Republikā spēkā esošos normatīvos aktus, tai skaitā būvniecības, darba aizsardzības, darba drošības, tehniskās ekspluatācijas, ugunsdrošības jomā;

4.1.3. nodrošināt, ka visas izmantojamās iekārtas un materiāli ir Latvijā sertificēti un atbilst Latvijas Republikā spēkā esošo būvnormatīvu prasībām un ka materiāli un izstrādājumi pēc izturības ir paredzēti publiskajām ēkām, kā arī nodrošināt, ka visiem paredzētajiem darbiem tiks ievērota ražotāja montāžas vai izbūves tehnoloģija;

4.1.4. saskaņot nepieciešamos Būvdarbus ar citām atbildīgajām valsts vai pašvaldības institūcijām un saņemt attiecīgas, ja nepieciešams, Būvdarbu veikšanas atļaujas, kā arī segt ar šo atļauju saņemšanu saistītos izdevumus;

4.1.5. nodrošināt Būvdarbu vadīšanu, ko veic Izpildītāja piedāvājumā norādītais būvdarbu vadītājs Leonīds Grjaznihs (būvprakses sertifikāta
Nr. 20-1885), mob. tālrunis 29405358, e-pasts cpv-sia@inbox.lv. Ja tiek veikta būvdarbu vadītāja maiņa, Izpildītājs to rakstveidā saskaņo ar Pasūtītāju, pievienojot attiecīgā būvdarbu vadītāja būvprakses sertifikāta apliecinātu kopiju un profesionālās civiltiesiskās atbildības apdrošināšanas polises apliecinātu kopiju;

4.1.6. nodrošināt Objektā darba aizsardzības koordinatoru un, ja nepieciešams, Būvdarbu vietas norobežošanu, lai tajā neiekļūtu nepiederošas personas, un pēc iespējas mazāk traucēt iestādes darbību Būvdarbu laikā;

4.1.7. ievērot visus Pasūtītāja norādījumus, ciktāl tie nav pretrunā Līguma noteikumiem un spēkā esošajiem normatīvajiem aktiem, kā arī Tehniskās specifikācijas nosacījumus;

4.1.8. bez papildu samaksas Pasūtītāja norādītajā termiņā novērst visas Pasūtītāja konstatētās Būvdarbu neatbilstības Līguma prasībām;

4.1.9. katras nedēļas sākumā informēt Pasūtītāju par nākamajā nedēļā veicamajiem Būvdarbiem;

4.1.10.pirms Būvdarbu uzsākšanas izstrādāt Darbu veikšanas projektu saskaņā ar Ministru kabineta noteikumiem Nr.655 “Noteikumi par Latvijas būvnormatīvu LBN 310-14 Darbu veikšanas projekts” un saskaņot ar Pasūtītāju. Būvdarbi var tikt veikti tikai pēc Darbu veikšanas projekta saskaņošanas.

* 1. Izpildītāja tiesības:

4.2.1. saskaņā ar Līgumā noteikto kārtību saņemt samaksu par atbilstoši Līguma nosacījumiem veiktajiem un pieņemtajiem Būvdarbiem;

4.2.2. Līgumā noteiktajā kārtībā nodot Pasūtītājam Būvdarbus pirms Līgumā noteiktā termiņa;

4.2.3. nepieciešamības gadījumā pieprasīt no Pasūtītāja Līguma izpildei nepieciešamo informāciju.

* 1. Pasūtītājs pienākumi:

4.3.1. ievērot Līguma noteikumus;

4.3.2. pēc Līguma noslēgšanas 5 (piecu) darba dienu laikā uz Būvdarbu laiku nodot Izpildītājam Objektu, noformējot attiecīgu aktu;

4.3.3. nodrošināt Izpildītājam pieeju Būvdarbu izpildes vietai visu Līguma darbības laiku;

4.3.4. nozīmēt Objektā savu pilnvaroto pārstāvi – Regīnu Osmani, tālrunis 29192953, e-pasts: centrs@apollo.lv, kura pienākums ir koordinēt Līguma izpildi un nodrošināt savlaicīgu informācijas apmaiņu;

4.3.5. pieņemt Izpildītāja nodoto atbilstoši Līgumam un normatīvajiem aktiem izpildītos Būvdarbus un samaksāt par izpildītajiem Būvdarbiem Līguma 2. un 3.sadaļā noteiktajā kārtībā.

* 1. Pasūtītāja tiesības:

4.4.1. pieņemt Līgumam atbilstoši paveiktus Būvdarbus;

4.4.2. ne biežāk kā reizi nedēļā pieprasīt un ne vēlāk kā 3 (trīs) darba dienu laikā no pieprasījuma brīža saņemt no Izpildītāja rakstveida ziņas par Būvdarbu izpildes gaitu un atbilstību termiņiem;

4.4.3. dot Izpildītājam saistošus norādījumus attiecībā uz Līguma izpildi;

4.4.4. iegūt trešo personu atzinumus par Līguma izpildes gaitu vai rezultātu, ja tas nepieciešams Līgumā paredzēto saistību izpildes pārbaudei.

4.4.5. veikt Būvdarbu izpildes kvalitātes kontroli. Pasūtītāja veiktā Būvdarbu izpildes kontrole vai Izpildītāja izpildīto Būvdarbu pārbaude nevar būt par pamatu Līgumā vai ar likumu noteiktās Izpildītāja atbildības par neatbilstoši izpildītiem Darbiem samazināšanai.

4.4.6. apturēt Būvdarbu izpildi, ja Izpildītājs vai tā personāls neievēro uz Būvdarbu izpildi attiecināmos normatīvos aktus vai Līguma nosacījumus. Būvdarbus Izpildītājs ir tiesīgs atsākt, saskaņojot to ar Pasūtītāju, pēc konstatētā pārkāpuma novēršanas. Izpildītājam nav tiesību uz Būvdarbu izpildes termiņa pagarinājumu sakarā ar šādu Būvdarbu apturēšanu.

4.5. Apakšuzņēmēju nomaiņas kārtība:

4.5.1. Izpildītājs drīkst veikt galvenā personāla, kuru tas iesaistījis Līguma izpildē, par kuru sniedzis informāciju Pasūtītājam, un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, nomaiņu vai jauna apakšuzņēmēja piesaisti, to rakstveidā saskaņojot ar Pasūtītāju, ievērojot, ka no jauna piesaistītā galvenā personāla vai apakšuzņēmēja kvalifikācijai jābūt vismaz tādai pašai, uz kādu Izpildītājs atsaucies, apliecinot savu atbilstību Iepirkuma nolikumā noteiktajām prasībām. Lai saskaņotu 4.5.punktā minētā personāla vai apakšuzņēmēju nomaiņu, Izpildītājam rakstveidā jāvēršas pie Pasūtītāja, pievienojot dokumentus, kas apliecina jaunā galvenā personāla vai apakšuzņēmēju atbilstību attiecīgajām Iepirkuma nolikumā noteiktajām kvalifikācijas prasībām;

4.5.2. Izpildītājs drīkst veikt galvenā personāla vai apakšuzņēmēju, kuri veic būvdarbus, kas nepieciešami Līguma izpildei, nomaiņu, ja Izpildītājs par to rakstveidā paziņojis Pasūtītājam un saņēmis Pasūtītāja rakstveida piekrišanu galvenā personāla vai apakšuzņēmēja iesaistīšanai Līguma izpildē.

4.5.3.Pasūtītājs lēmumu atļaut vai atteikt Izpildītāja galvenā personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē pieņem ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

4.5.4.Apakšuzņēmēju nomaiņa Līguma izpildē pēc Izpildītāja iniciatīvas neatbrīvo Izpildītāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.

1. **Garantija**
	1. Garantijas laiks izpildītajiem Būvdarbiem ir ne mazāks kā 5 (pieci) gadi.
	2. Garantijas laiks tiek rēķināts no Būvdarbu nodošanas – pieņemšanas akta abpusējas parakstīšanas dienas.
	3. Garantijas laikā Izpildītājs bez maksas novērš Pasūtītāja konstatētos defektus.
	4. Līguma 5.1.apakšpunktā minētās garantijas ietvaros Izpildītājs novērš ekspluatācijas laikā konstatētos defektus 5 (piecu) darba dienu laikā no brīža, kad uz Līguma 9.3.punktā norādīto e – pastu tiek nosūtīta pretenzija par radušos defektu. Laikā, kamēr defekts netiek izlabots, garantijas laiks tiek pagarināts par defektu izlabošanas laika periodu.
	5. Ja ekspluatācijas laikā konstatēto defektu novēršanai 5.1.apakšpunktā minētās garantijas ietvaros tehniski nepieciešams ilgāks laiks par 5 (piecām) darba dienām, tad Izpildītājs Līguma 5.4.punktā noteiktajā termiņā uzsāk defektu novēršanu un 3 (trīs) darba dienu laikā no brīža, kad uz Līguma 9.3.punktā norādīto e – pastu ir nosūtīta pretenzija par konstatēto defektu, sastāda un iesniedz Pasūtītājam saskaņošanai rakstveida paziņojumu defektu novēršanas termiņa pagarināšanai.
	6. Puses vienojas, ka pretenzijā minēto defektu novēršanu pienācīgā kvalitātē apliecinās tikai Pušu parakstīts nodošanas – pieņemšanas akts. Līdz šāda akta parakstīšanai uzskatāms, ka defekts nav izlabots un veikto Būvdarbu garantijas laiks tiek pagarināts līdz defektu izlabošanas brīdim.
	7. Gadījumā, ja Izpildītājs nenovērš trūkumus un/vai defektus šī Līguma 5.5.punktā noteiktajā termiņā un termiņa nokavējums sastāda vismaz 10 (desmit) kalendāras dienas, Pasūtītājs ir tiesīgs veikt šādu trūkumu un/vai defektu novēršanu saviem spēkiem vai pieaicināt trešās personas. Izpildītājs šādā gadījumā atlīdzina Pasūtītājam visus ar trūkumu un/vai defektu novēršanu saistītos izdevumus.
2. **Līguma grozīšanas kārtība un kārtība, kādā pieļaujama atkāpšanās no līguma**
	1. Līgumu var grozīt tikai tad, ja Līguma grozījumi ir nebūtiski, noformējot Līguma grozījumus rakstveidā, Līguma grozījumu būtiskumu tiek izvērtējot saskaņā ar Publisko iepirkumu likumu un publisko iepirkumu jomā kompetentu iestāžu izstrādātajiem metodiskajiem norādījumiem un vadlīnijām.
	2. Pasūtītājam ir tiesības vienpusēji atkāpties no Līguma ja:

6.2.1.Izpildītājs neuzsāk Būvdarbus 5 (piecu) darba dienu laikā no Līguma spēkā stāšanās dienas;

6.2.2.Izpildītājs atkārtoti pārkāpj Līgumu;

6.2.3.Izpildītājs veic Būvdarbus neatbilstoši Līguma noteikumiem;

6.2.4.konstatē Izpildītāja vainu (nolaidīgu rīcību, nevērību, nekvalitatīvu izpildi) pamatojošus apstākļus, kuru rezultātā Pasūtītājam radušies materiāli zaudējumi;

6.2.5.Līguma izpildes laikā noskaidrojas, ka Izpildītājs nav spējīgs vai tiesīgs veikt Būvdarbus saskaņā ar Līguma noteikumiem;

6.2.6.Izpildītājs pārkāpj Latvijas Republikas spēkā esošos normatīvos aktus, kas attiecas uz Būvdarbu veikšanu;

6.2.7.ka Izpildītājam pasludināta maksātnespēja vai tā saimnieciskā darbība tiek izbeigta, pārtraukta vai apturēta.

* 1. Par atkāpšanos no Līguma Pasūtītājs rakstiski informē Izpildītāju, norādot uz iepriekš minētajiem apstākļiem, kā arī uz tos pamatojošiem pierādījumiem. Līgums tiek uzskatīts par izbeigtu 7. (septītajā) dienā no paziņojuma par atkāpšanos no Līguma nosūtīšanas dienas.
	2. Pusēm ir tiesības izbeigt Līgumu, par to rakstveidā vienojoties.
	3. Līguma izbeigšanas gadījumā (arī tad, ja Pasūtītājs saskaņā ar Līgumu vienpusēji atkāpjas no Līguma) Izpildītājs 5 (piecu) darba dienu laikā atbrīvo un ar nodošanas – pieņemšanas aktu nodod Objektu Pasūtītājam.
1. **Pušu atbildība**

7.1. Puses normatīvajos aktos noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā.

7.2. Ja Puse par Līguma pārkāpumu vēlas no otras Puses prasīt zaudējumu atlīdzību atbilstoši Līguma 7.1.punktam, Puse pirms tam ierakstītas vēstules veidā vai ar drošu elektronisko parakstu parakstītas vēstules veidā brīdina otru Pusi par Līguma pārkāpumu.

7.3. Ja Līguma 7.2.punktā minētais brīdinājums nosūtīts ierakstītas vēstules veidā, uzskatāms, ka Puse to ir saņēmusi septītajā dienā pēc tā nodošanas pastā, ja paziņojums nosūtīts ar drošu elektronisko parakstu parakstītas vēstules veidā – otrajā darba dienā pēc tā nosūtīšanas.

7.4. Pēc brīdinājuma saņemšanas saskaņā ar Līguma 7.3.punktu Pusei 5 (piecu) darba dienu laikā jāizbeidz pārkāpums un jānovērš tā radītās sekas, par to ierakstītas vēstules veidā vai ar drošu elektronisko parakstu parakstītas vēstules veidā informējot otru Pusi.

7.5. Izpildītājs nes pilnu materiālo atbildību par trešajām personām nodarītajiem zaudējumiem.

7.6. Pasūtītājs ietur vai pieprasa līgumsodu, ja Izpildītājs Būvdarbu izpildes termiņus vai Pasūtītāja norādītajā termiņā nenovērš Pasūtītāja konstatētās Būvdarbu neatbilstības, vai Līguma 5.4. vai 5.5.punktā norādītajā termiņā nenovērš ekspluatācijas laikā konstatētos defektus, 0,1% apmērā no līgumcenas par katru nokavēto dienu, bet ne vairāk par 10% no līgumcenas.

7.7. Izpildītājam ir tiesības prasīt līgumsodu, ja Pasūtītājs neveic samaksu par Būvdarbiem saskaņā ar Līguma 2.6.punktā noteikto, 0,1% apmērā no laikā nesamaksātās summas par katru nokavēto dienu, bet ne vairāk par 10% no līgumcenas, vai ja Pasūtītājs ilgāk par
5 (piecām) darba dienām kavē Līguma 3.5.punktā noteikto nodošanas – pieņemšanas akta parakstīšanas termiņu, ja Būvdarbi ir veikti atbilstoši Līgumam, 0,1% apmērā no līgumcenas par katru nokavēto dienu, bet ne vairāk par 10% no līgumcenas.

7.8. Līgumsoda samaksa neatbrīvo Pusi no saistību izpildes.

7.9. Ja kāda no Pusēm saskaņā ar Līguma 7.6. vai 7.7.pieprasa no otras Puses līgumsodu, Pusei ir pienākums to apmaksāt 30 (trīsdesmit) dienu laikā no attiecīga rēķina saņemšanas brīža.

7.10. Tas, ka Izpildītājs saskaņā ar Līgumu pieprasa no Pasūtītāja zaudējumus vai līgumsodu, neliedz vai nekavē Pasūtītājam izlietot normatīvajos aktos vai Līgumā paredzētās tiesības, tajā skaitā atkāpties no Līguma.

7.11. Puses nevar vainot par līgumsaistību nepildīšanu, ja to izpildi kavē nepārvaramas varas apstākļi, par kuru tiek atzīts notikums, kas atbilst šādiem nosacījumiem:

7.11.1. no kura nav iespējams izvairīties un kura sekas nav iespējams pārvarēt;

7.11.2. kuru Līguma slēgšanas brīdī nebija iespējams paredzēt;

7.11.3. kas nav radies Puses vai tās kontrolē esošas personas rīcības dēļ;

7.11.4. kas padara saistību izpildi ne tikai apgrūtinošu, bet neiespējamu.

7.12. Ja nepārvaramas varas apstākļi turpinās ilgāk par 20 (divdesmit) darba dienām, Pasūtītājam ir tiesības vienpusēji atkāpties no Līguma, par to ierakstītas vēstules veidā vai ar drošu elektronisko parakstu parakstītas vēstules veidā paziņojot Izpildītājam.

1. **Apdrošināšana**
	1. Izpildītājs 5 (piecu) darba dienu laikā pēc Līguma parakstīšanas iesniedz Pasūtītājam:

8.1.1. Līguma 4.1.5.apakšpunktā norādītā būvdarbu vadītāja profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un un uzturēt spēkā apdrošināšanas līgumus visu būvdarbu un garantijas laiku. Papildus iesniegt dokumenta, kas apliecina apdrošināšanas prēmijas apmaksu, kopiju.

8.1.2. Izpildītāja profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un uzturēt spēkā apdrošināšanas līgumu visu būvdarbu un garantijas laiku. Papildus iesniegt dokumenta, kas apliecina apdrošināšanas prēmijas apmaksu, kopiju.

1. **Nobeiguma noteikumi**
	1. Līgums stājas spēkā ar tā abpusēju parakstīšanas dienu un ir spēkā līdz brīdim, kad Izpildītājs ir izpildījis ar Līgumu uzņemtās garantijas saistības.
	2. Puses vienojas, ka ar Līguma izpildi saistītos jautājumus risinās, tajā skaitā parakstīs Darbu nodošanas-pieņemšanas aktus, šādas Pušu pilnvarotās personas:

9.2.1.no Pasūtītāja puses par Līguma izpildi Pasūtītājs nozīmē pārstāvi, kuram ir tiesības darboties Pasūtītāja vārdā saistībā ar šī Līguma izpildi, t.sk., veic ar šo Līgumu uzņemto saistību izpildes kontroli un Darbu nodošanas-pieņemšanas aktu parakstīšanu, Pasūtītāja atbildīgā persona: Regīna Osmane, tālrunis 29192953, e-pasts: centrs@apollo.lv.

9.2.2.no Izpildītāja puses par Līguma izpildi Izpildītājs nozīmē pārstāvi, kuram ir tiesības darboties Izpildītāja vārdā saistībā ar šī Līguma izpildi, t.sk. veic ar šo Līgumu uzņemto saistību izpildes kontroli un nodošanas – pieņemšanas aktu parakstīšanu, Izpildītāja atbildīgā persona: SIA “Celtniecības projektu vadība” valdes loceklis Vladimirs Ostapko, mob. tālrunis 29405358, e-pasts cpv-sia@inbox.lv.

9.3. Par garantijas ietvaros konstatētajiem defektiem Pasūtītājs paziņo uz e-pastu cpv-sia@inbox.lv.

9.4. Ja kādai no Pusēm tiek mainīti kādi Līgumā minētie rekvizīti, tālruņa numuri,
e-pasta adreses u.c., tad tā Puse 1 (vienas) darba dienas laikā paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.

9.5. Izpildītājam savlaicīgi, bet ne vēlāk kā 3 (trīs) darba dienu laikā, jāinformē Pasūtītājs par jebkurām izmaiņām saimnieciskajā darbībā, tai skaitā par tās apturēšanu vai maksātnespējas procedūras uzsākšanu.

9.6. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.

9.7. Līgums ir saistošs pusēm, kā arī to saistību pārņēmējiem.

9.8. Līgums sastādīts 2 (divos) eksemplāros latviešu valodā, kuriem ir vienāds juridiskais spēks, no kuriem viens eksemplārs tiek nodots Izpildītājam, bet otrs eksemplārs Pasūtītājam.

9.9. Līgumam pievienoti sekojoši pielikumi, kas ir Līguma neatņemamas sastāvdaļas:

9.9.1. 1.pielikums – “Tehniskā specifikācija” uz 1 (vienas) lapas (*oriģināls*);

9.9.2. 2.pielikums – “Darbu apjomi” uz 23 (divdesmit trīs) lapām (*oriģināls*);

9.9.3. 3.pielikums – “Tāmes” uz 36 (trīsdesmit sešām) lapām (*oriģināls*);

9.9.4. 4.pielikums – “Darbu izpildes kalendārais grafiks” uz 1 (vienas) lapas (*oriģināls*);

9.9.5. 5.pielikums – “Galvenā personāla saraksts” uz 1 (vienas) lapas (*oriģināls*);

9.9.6. 6.pielikums – Tehniskais projekts “Tūrisma informācijas centrs” (*tiek pievienots līgumam atsevišķi*).

1. **Pušu rekvizīti**

|  |  |
| --- | --- |
| **Pasūtītājs:** Daugavpils pilsētas pašvaldības iestāde “Latviešu kultūras centrs”reģistrācijas Nr.90000077556, Rīgas iela 22a, Daugavpils, LV-5401AS “Swedbank”, kods HABALV22,konts LV69HABA0001402041250Daugavpils pilsētas pašvaldības iestādes “Latviešu kultūras centrs” vadītāja *(personiskais paraksts)* R.Osmane | **Izpildītājs:**Sabiedrība ar ierobežotu atbildību “Celtniecības projektu vadība”reģistrācijas Nr.41503040735, Vaļņu iela 4C, Daugavpils, LV-5401 AS “Citadele banka”, kods LVPARX22,konts LV97PARX000430345000SIA “Celtniecības projektu vadība” valdes loceklis*(personiskais paraksts)* V.Ostapko |